Abdulaziz Komilov Afg‘oniston delegatsiyasi bilan uchrashdi

2018 yilning 8 yanvar kuni O‘zbekiston Respublikasi Tashqi ishlar vaziri Abdulaziz Komilov Afg‘oniston Islom Respublikasi Prezidentining milliy xavfsizlik bo‘yicha maslahatchisi o‘rinbosari Atikulloh Nosher boshchiligidagi delegatsiyani qabul qildi.
Uchrashuv davomida 2017 yil sentabrda Nyu-York shahrida bo‘lib o‘tgan BMT Bosh Assambleyasi 72-sessiyasi va noyabr oyida Samarqand shahrida bo‘lib o‘tgan xalqaro konferensiyada O‘zbekiston Respublikasi Prezidenti Shavkat Mirziyoyev tomonidan taklif etilgan tashabbuslarni amalga oshirishning amaliy masalalari muhokama qilindi.
Uchrashuvda Afg‘oniston Elchisi Sayid Shahobiddin Temuriy ham ishtirok etdi.